Դիվիզիոնում խոշոր հաշվով հաղթանակներ են տոնել առաջին հնգյակը կազմած բոլոր թիմերը, ընդ որում՝ բաց չթողնելով ոչ մի գնդակ: Առաջատարը` «Պարի Սեն Ժերմենը», արտագնայում անհարկի դաժան է վարվել «Անժի» նկատմամբ՝ հաղթանակ տոնելով 5:0 հաշվով (երկուական գոլով աչքի են ընկել Մբապեն ու Կավանին), սեփական հարկի տակ երկրորդ տեղում ընթացող «Մոնակոն» ոտնատակ է արել հյուրամեծարության բոլոր գրված ու չգրված կանոնները՝ 6 անգամ «Գենգամին» հարկադրելով կրկնել գնդակը դարպասից հանելու տհաճ գործողությունը: